Diari Oficial de la Generalitat Valenciana


Sumari del DOGV 3451, del 10-03-1999 (1999/1579)

Informació pública de la convocatòria i bases per a la provisió d'una plaça de conserge de cementeri.
-----------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1579


Data del document
:   15-01-1999

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * administració local
    * concurs administratiu

Informació pública de la convocatòria i bases per a la provisió d'una plaça de conserge de cementeri. [1999/S1579]
  
L'Ajuntament Ple, en sessió celebrada el dia 14 de gener de 1999, va acordar procedir a la convocatòria d'una plaça de conserge de cementeri, subjecta a les següents bases:
  
Primera. Normes generals
  
Es convoquen proves selectives per a cobrir una plaça vacant en la plantilla de personal funcionari de carrera, escala administració general, subescala subalterna, denominació: conserge de cementeri, pertanyent al grup E, segons l'article 25 de la Llei 30/1984, de 2 d'agost.
  
La selecció dels aspirants, es realitzarà a través del sistema d'oposició lliure, previst en l'article 169.2.d del Reial Decret Legislatiu 781/1986, de 18 d'abril.
  
Segona. Condicions dels aspirants
  
Per a ser admés a la celebració de les proves selectives, els aspirants hauran de reunir els requisits següents:
  
a) Ser espanyol.
  
b) Tindre complits 18 anys d'edat i no excedir d'aquella edat en què falten menys de 10 anys per a la jubilació forçosa per edat, determinada per la legislació bàsica en matèria de funció pública.
  
c) Estar en possessió del certificat d'escolaritat.
  
d) No patir cap malaltia ni estar afectat per limitació física o psíquica que siga incompatible amb l'exercici de les funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver estat separat, mitjançant expedient disciplinari de qualsevol administració o ocupació pública.
  
Els requisits establits en aquesta base, s'hauran de posseir en el moment de finalitzar el termini de presentació de sol·licituds.
  
Tercera. Sol·licituds
  
La sol·licitud per a prendre part en aquestes proves selectives serà facilitada gratuïtament per aquesta administració municipal. En la tramitació de les sol·licituds, els aspirants tindran en compte:
  
Les sol·licituds es dirigiran a l'alcalde president de l'Ajuntament d'Albal, plaça del Cabdill, 7. 46348 Albal (València). A la sol·licitud s'acompanyarà una fotocòpia del document nacional d'identitat.
  
El termini de presentació de sol·licituds, serà de 20 dies naturals, comptadors a partir de l'endemà de la publicació de la convocatòria en el Diari Oficial de la Generalitat Valenciana o del seu extracte en el Boletín Oficial del Estado. El termini començarà a computar-se a partir de l'última publicació en qualsevol dels dos periòdics oficials.
  
La presentació de sol·licituds podrà realitzar-se en el Registre General d'Entrada de l'Ajuntament o en la forma establida en l'article 38.4 de la Llei 30/1992, de 26 de novembre.
  
Els drets d'examen seran de 1.000 pessetes i es faran efectives pels mitjans establits en l'article 38.6 de la Llei 30/1992, de 26 de novembre, i s'adjuntarà a la sol·licitud el resguard acreditatiu del pagament dels drets. Podran ingressar-se directament en el compte corrent número 0103/0205/67/2108111294, de l'entitat Banco Zaragozano, o mitjançant transferència des de qualsevol entitat bancària a l'esmentat compte.
  
En cap cas, el pagament per qualsevol dels mitjans legals utilitzats per l'aspirant, suposarà substitució del tràmit de presentació en temps i forma de la sol·licitud.
  
Quarta. Admissió d'aspirants
  
Expirat el termini de presentació de sol·licituds, l'Alcaldia dictarà resolució que es publicarà en el Diari Oficial de la Generalitat Valenciana, en el termini màxim d'un mes, i declararà aprovada la llista provisional d'admesos i exclosos. En aquesta resolució, s'indicaran els llocs en què es troben exposades al públic les llistes provisionals certificades completes d'aspirants admesos i exclosos, i s'assenyalarà un termini de 10 dies hàbils per a esmenes.
  
Transcorregut el termini anterior, esmenats els defectes i vistes les reclamacions, es dictarà resolució amb la llista definitiva d'admesos, que es publicarà en el Diari Oficial de la Generalitat Valenciana, i s'assenyalaran els recursos que procedesquen. En aquesta resolució s'establirà també, almenys amb 15 dies d'antelació, la data, l'hora i el lloc de l'inici dels exercicis, segons l'ordre d'intervenció dels aspirants.
  
Únicament es procedirà a la devolució dels drets d'examen als aspirants que hagen sigut exclosos definitivament d'aquestes proves selectives. Amb aquest efecte el reintegrament es realitzarà d'ofici.
  
Cinquena. Procés selectiu
  
Les proves selectives estaran formades per tres exercicis obligatoris que seran dos d'aquests eliminatoris.
  
Primer exercici: obligatori i eliminatori. Constarà de dues parts que es realitzaran en una única sessió.
  
Primera part: consistirà en una prova d'aptitud adaptada a les funcions pròpies de la plaça.
  
Segona part: consistirà en la realització d'un test de 50 preguntes sobre coneixements relacionats amb el programa temari que figura en l'annex.
  
La duració mínima de l'exercici serà de 45 minuts. Ambdues parts adoptaran la forma de test amb respostes alternatives i sols serà una d'aquestes la correcta.
  
Segon exercici: obligatori i eliminatori. Consistirà en una prova objectiva de caràcter pràctic, dirigida a apreciar la capacitat dels aspirants per a realitzar les funcions pròpies del lloc de treball. El contingut i la duració de les proves seran fixats pel tribunal.
  
Tercer exercici: voluntari i de mèrit. Els aspirants que hagen superat els dos exercicis eliminatoris podran sotmetre's a una prova per a acreditar el coneixement de valencià.
  
Aquest exercici consistirà en efectuar, per escrit, una traducció directa i inversa, sense diccionari. El temps màxim per a la seua realització serà de mitja hora.
  
Sisena. Tribunal
  
La totalitat dels membres del tribunal, funcionaris de carrera, a excepció del president, hauran de posseir un nivell de titulació igual o superior a l'exigit i pertànyer al mateix grup o a grups superiors, i s'hauran de designar el mateix nombre de membres suplents. El tribunal estarà format:
  
President: el de la corporació o membre d'aquesta en qui delegue.
  
Secretari: El de la corporació o funcionari d'aquesta en qui delegue, que actuarà amb veu i vot.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- L'arquitecte tècnic municipal.
  
- El secretari de la corporació.
  
Els membres del tribunal estan subjectes als supòsits d'abstenció i recusació previstos en els articles 28 i 29 de la Llei 30/1992, de 26 de novembre.
  
El tribunal es constituirà, prèviament abans de la realització del primer exercici. Per a la vàlida constitució del tribunal, caldrà l'assistència del president i del secretari i la meitat, almenys, dels seus membres, titulars i suplents.
  
D'acord amb el que disposa l'article 26.2 de la Llei 30/1992, de 26 de novembre, a partir de la seua constitució, el tribunal, per a actuar vàlidament, requerirà la presència de la majoria dels seus membres, titulars o suplents, inclosos el president i el secretari.
  
El procediment d'actuació dels tribunals s'ajustarà en tot moment, a allò disposat en els articles 22 a 27 de la Llei 30/1992, de 26 de novembre.
  
Setena. Desenvolupament dels exercicis
  
L'ordre d'actuació dels opositors s'iniciarà alfabèticament per cognoms, prèviament determinat mitjançant sorteig.
  
Els aspirants seran convocats per a cada exercici en crida única, i quedaran decaiguts en el seu dret, els opositors que no compareguen a realitzar-lo, llevat dels casos de força major justificats com cal i lliurement apreciats pel tribunal.
  
Començades les proves, l'anunci de celebració de les restants, es farà pública pel tribunal en el local on s'haja celebrat l'exercici anterior, amb 48 hores com a mínim d'antelació i en el tauler d'anuncis municipals.
  
La publicació de l'anunci del segon i tercer exercici, s'efectuarà pel tribunal en el tauler d'anuncis municipals, amb 12 hores, almenys, d'antelació al començament d'aquest, si es tracta d'aquest exercici, o de 24 hores, si es tracta d'un de nou.
  
Vuitena. Qualificació dels exercicis
  
Els exercicis de l'oposició es qualificaran de la forma següent:
  
Primer exercici: es qualificarà de 0 a 10 punts, i caldrà tindre per a superar-lo, un mínim de 5 punts en cadascuna de les parts de la qual consta.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
Segon exercici: es qualificarà de 0 a 10 punts.
  
Per a aprovar aquest exercici caldrà haver obtingut una qualificació mínima de 5 punts i resultar inclòs dins del nombre d'aspirants que per ordre de puntuació obtinguda de major a menor coincidesca amb el nombre de places convocades.
  
Tercer exercici: voluntari i de mèrit. Es qualificarà de 0 a 1 punt.
  
La puntuació total de les proves selectives, a efectes d'ordenació dels opositors en la relació definitiva d'aprovats, vindrà determinada per la suma de les qualificacions obtingudes en cadascun dels exercicis.
  
La qualificació per a cada exercici i aspirant, es determinarà per la mitjana aritmètica que resulte de les qualificacions atorgades per cada membre del tribunal, i s'eliminaran en tot cas, les puntuacions màximes i mínimes, quan entre aquestes existesca una diferència igual o superior a 4 punts.
  
Novena. Llista d'aprovats
  
Finalitzades les proves selectives, en el lloc de celebració de l'últim exercici i en el tauler d'anuncis municipals, el tribunal farà pública, en una llista única les relacions definitives d'aspirants aprovats, i estaran inclosos els aspirants que per ordre de puntuació obtinguda de major a menor coincidesca amb el nombre de places convocades, en no poder aprovar ni declarar que han superat les proves selectives un nombre superior d'aspirants al de places convocades. Qualsevol proposta d'aprovats que contravinga l'establit en aquesta norma serà nul·la de ple dret.
  
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua comesa de valoració estarà referida al compliment de les normes reglamentàries i de les bases de la convocatòria.
  
Deu. Presentació de documents
  
Dins del termini de 20 dies naturals, comptadors des de l'endemà en què es publique en el tauler d'anuncis municipals la relació definitiva d'aprovats, els aspirants aprovats hauran de presentar o remetre a l'administració municipal, per algun dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents acreditatius de reunir les condicions exigides en la base segona anterior.
  
Davant la impossibilitat, justificada com cal, de presentar els documents expressats en la base anterior, es podrà acreditar que reuneixen les condicions exigides en la convocatòria, mitjançant qualsevol mitjà de prova admés en dret.
  
Els qui tinguen la condició de funcionaris de carrera estan exempts de justificar documentalment les condicions i altres requisits ja provats per a obtenir el seu anterior nomenament, i hauran de presentar el certificat del registre central de personal, ministeri, organisme o corporació local del qual depenen per a acreditar tal condició.
  
Els qui dins del termini fixat i llevat els casos de força major no presenten la documentació, o de l'examen d'aquesta es dedueix que manquen d'algun dels requisits assenyalats en la base segona no podran ser nomenats funcionaris i quedaran anul·lades les actuacions, sense perjudici de la responsabilitat en què hagueren incorregut per falsedat en la sol·licitud de participació.
  
Onze. Funcions
  
Les funcions a desenvolupar, seran, a més, de les establides en el Reglament de Policia Sanitària Mortuòria i disposicions generals aplicables, les que, en el seu dia s'establisquen en el Reglament de Règim Interior del Cementeri Municipal; les de manteniment intern i l'ornament de les instal·lacions, tals com neteja, pintura, cura de la jardineria i del poblat d'arbres; informació i atenció al públic; control de quadres per trasllat de fèretres, en coordinació amb les oficines de l'administració del cementeri; tancar nínxols; mantenir el cementeri obert al públic durant l'horari fixat; realitzar inhumacions, trasllats, exhumacions, reanudacions de cadàvers i restes cadavèriques, i també totes aquelles funcions auxiliars de les anteriors.
  
Dotze. Nomenament
  
El tribunal qualificador efectuarà la proposta de nomenament de l'aspirant, que tindrà caràcter vinculant, de l'aspirant com a funcionari de carrera de l'administració municipal, i l'elevarà a l'alcalde de la corporació perquè procedesca a l'atorgament del nomenament, en virtut del que estableix l'article 136 del Reial Decret Legislatiu 781/1986, de 18 d'abril.
  
Tretze. Dret supletori
  
A les proves que s'estableixen en aquesta convocatòria, li seran aplicables, en allò no previst en les presents bases, els preceptes següents:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril.
  
- Llei 30/1984, de 2 d'agost i les seues modificacions posteriors, de Mesures per a la Reforma de la Funció Pública.
  
- Reial Decret 896/1991, de 7 de juny, pel qual s'estableixen les regles bàsiques i els programes mínims, als quals s'ha d'ajustar el procediment de selecció dels funcionaris d'administració local.
  
- Decret Legislatiu de 24 d'octubre de 1995, Text Refós de la Llei de la Funció Pública Valenciana; disposicions concordants.
  
- Decret 69/1986, de 2 de juny del Consell de la Generalitat Valenciana, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.
  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
I la resta de disposicions reglamentàries sobre la matèria.
  
Catorze. Norma final
  
Aquesta convocatòria i tots els actes que se'n deriven i de les actuacions dels òrgans de selecció, podran ser impugnats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
Annex
  
A) Matèries comunes
  
Tema 1. La Constitució Espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. L'organització territorial de l'estat. La comunitat autònoma. El municipi. Òrgans de govern municipals. Funcionament. Competències.
  
Tema 4. El personal al servei de l'administració local. Drets i deures dels funcionaris.
  
B) Matèries específiques
  
Tema 1. Estructura del Reglament de Policia Sanitària Mortuòria, aprovada per Decret número 2.263/1974, de 20 de juliol de 1974. Disposicions generals. Definicions.
  
Tema 2. Prescripcions comunes a tots els cadàvers. Classificació sanitària dels cadàvers, segons les causes de defunció.
  
Tema 3. Inhumacions, trasllats, exhumacions, reanudacions de cadàvers i restes cadavèriques.
  
Tema 4. Obligacions, deures i drets del conserge del cementeri.
  
Tema 5. Fosses i nínxols. Construcció, obertura, suspensió i clausura.
  
Tema 6. L'Ordenança Fiscal Reguladora de la Taxa de Cementeri Municipal d'Albal.